
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № 61-00-259/11.06.2024 г.

Вх. № ОС-475/11.06.2024 г.
ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Отдаване под наем на помещение от 18 кв. м. (офис № 9), разположен на I-ви етаж – източно крило от четириетажна масивна сграда “Ученически пансион”, на ул. ”С****” №*, гр. Златоград на юридическо лице с нестопанска цел за осъществяване на дейност в обществена полза: Сдружение на хора с увреждания „Н***”
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С договор № 88/29.05.2019 г. на юридическо лице с нестопанска цел за осъществяване на дейност в обществена полза: Сдружение на хора с увреждания „Н*****”, представлявано от Д**** Инджов, е предоставен, под наем, офис № 9 с площ от 18 кв. м., разположен на I-ви етаж – източното крило от четириетажна масивна сграда “Ученически пансион”, на ул. „С*****” №*, гр. Златоград (самостоятелен обект с идентификатор 31111.35.744.1.1 по КККР на гр. Златоград), с предназначение: за нуждите на Сдружението.   

Срокът на договора е изтекъл на 28.05.2024 г. 

В Общинска администрация Златоград постъпи заявление с наш вх. № 26-00-155/23.05.2024 г. от г-н Инджов, относно предоставяне под наем на помещение от 18 кв. м. (офис № 9), разположен на I-ви етаж – източно крило от четириетажна масивна сграда “Ученически пансион”, на ул. ”С***” №*, гр. Златоград на юридическо лице с нестопанска цел за осъществяване на дейност в обществена полза: Сдружение на хора с увреждания „Н***”, за нуждите на Сдружението, за срок от три години.

За самостоятелен обект с идентификатор 31111.35.744.1.1 по КККР на гр. Златоград с площ 364 кв. м. (триста шестдесет и четири квадратни метра),  разположен в източната част от І етаж на четириетажна сграда с идентификатор 31111.35.744.1 със ЗП 517 кв. м. (петстотин и седемнадесет квадратни метра) – общежитие, построена в поземлен имот с идентификатор 31111.35.744 по КК на гр. Златоград е съставен Акт № ****/16.05.2016 г. за частна общинска собственост.

Сдружението е вписано в Търговския регистър и регистър на юридическите лица с нестопанска цел, като Сдружение с обществено полезна дейност, с наименование: Сдружение на хора с увреждания „Н****” – действащо със седалище и адрес на управление: гр. Златоград, ул. „С****” *,  ЕИК: *****.

Съгласно чл. 14, ал. 6 от Закона за общинската собственост и чл. 21, ал. 1 от Наредба № 2 на  Общински съвет
Златоград за реда за придобиване, управление и разпореждане с общинско имущество (Наредбата), с решение на Общински  съвет  свободни имоти  или  части  от  тях  – частна общинска  собственост могат  да  се  отдават под  наем  без търг   или  конкурс   за   здравни,  образователни  и  социални  дейности  за   задоволяване  на съответните  нужди   на   населението,  както   и   на   юридически  лица   с  нестопанска  цел, осъществяващи дейност  в обществена полза.
В Тарифата за базисни наемни цени, за кв. м., на общински  имоти към Наредба № 2 за реда за придобиване, управление и разпореждане с общинско имущество на Общински съвет Златоград е определена базисна цена за отдаване под наем на помещения в масивни сгради в I-ва зона в гр. Златоград за офиси на юридически  лица с нестопанска  цел, осъществяващи дейност  в обществена полза в размер на 0,20 лв. за 1 кв. м., без вкл. ДДС.

Отдаването под наем на горепосочения имот е включено в  Годишната програма за управление и разпореждане с имотите - общинска собственост през 2024 г., приета с Решение № И 54/13.02.2024 г. на Общински съвет Златоград  като имот,  договор за наем на който изтича през 2024 г. и който Община Златоград има намерение да предостави под наем през 2024 г.
Юридическо лице с нестопанска цел за осъществяване на дейност в обществена полза: Сдружение на хора с увреждания „Н****” е коректен наемател. Към момента на внасяне на Докладна записка няма задължения по договор за наем № ***/29.05.2019 г.  
Във връзка с гореизложеното, предлагам следния проект за

Р Е Ш Е Н И Е

Общински съвет Златоград, на основание чл. 21, ал.1, т. 8. от ЗМСМА, чл. 14, ал. 6 и 8 от Закона за общинската собственост, чл. 21, ал. 1 от Наредба № 2 за реда за придобиване, управление и разпореждане  с общинско имущество на Общински съвет  Златоград      

Р Е Ш И:
1. Да се отдаде под наем следния общински недвижим имот – частна общинска собственост: помещение от 18 кв.м. (офис № 9), находящо се в самостоятелен обект с идентификатор 31111.35.744.1.1 по КККР, разположен в източната част от І етаж на четириетажна сграда с идентификатор 31111.35.744.1 - общежитие, гр. Златоград, ул. „С****” № *, по акт № **** от 16.05.2016 г. за частна общинска собственост, на  юридическо лице с нестопанска цел за осъществяване на дейност в обществена полза: Сдружение на хора с увреждания „Н****”, представлявано от Д**** Инджов,  действащо със седалище и адрес на управление: действащо със седалище и адрес на управление: гр. Златоград, ул. „С***” 1,  ЕИК: *****.
Сдружението е вписано в Търговския регистър и регистър на юридическите лица с нестопанска цел.
2. Упълномощава Кмета на Община Златоград – Мирослав Митков Янчев, да сключи договор за наем за имота по т. 1 от настоящото решение, при следните условия:

1) Имотът  се предоставя за офис - нуждите на Сдружение на хора с увреждания „Н*****”, в гр. Златоград, за срок от 5 години, считано от датата на сключване на договора. 

2) Всички консумативни разходи, свързани с ползването на имота, като ел. енергия, вода, топлофикация и др. са за сметка на наемателя. 

3) Основните и текущи ремонти във връзка с ползването на имота с предназначението му, са за сметка на наемателя. Не се допуска прихващане на извършените ремонти за сметка на наемната цена.

4) Наемателят да заплаща такса „Битови отпадъци“ и застрахователната премия, пропорционално на наетата площ.

5) Определя месечна наемна цена за 1 кв. м. в размер на 0,20 лв. за помещения в масивни сгради в I-ва зона в гр. Златоград за офиси на юридически  лица   с  нестопанска  цел, осъществяващи дейност  в обществена полза или 3,60 лв. (три лева и шестдесет стотинки), без вкл. ДДС, за помещение с площ от 18 кв. м., (офис № 9), находящо се в самостоятелен обект с идентификатор 31111.35.744.1.1 по КККР, разположен в източната част от І етаж на четириетажна сграда с идентификатор 31111.35.744.1 - общежитие, гр. Златоград, ул. „С****” № *. Върху наемната цена се начислява ДДС – 20%. 

Приложение: копия на следните документи: Акт №  1292/16.05.2016 г. за частна общинска собственост; заявление с вх. № 26-00-155/23.05.2024 г. от г-н Инджов; справка от интернет-страница на търговски регистър и регистър на юридически лица с нестопанска цел към Агенция по вписванията, за актуално състояние на юридическо лице с нестопанска цел за осъществяване на дейност в обществена полза: Сдружение на хора с увреждания „Н****”; справка, генерирана от  система Е-община на фирма "Б**** К****  **" ЕООД, за наличие на задължения по договор за наем № **/29.05.2019 г.  
С уважение,

МИРОСЛАВ ЯНЧЕВ      

Кмет на Община Златоград    

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

